
Hooldus- ja kommunaalkulude katmiseks
ühtse kuutasu kehtestamata jätmine 


1. ASJAOLUD JA MENETLUSE KÄIK

[bookmark: _Hlk124278876]Narva Linnavalitsuse Linnamajandusametile laekusid taotlused palvega 2023. aastaks kehtestada hooldus- ja kommunaalkulude katmiseks ühtne kuutasu 2022. a tasemel järgmistelt mittetulundusühingutelt ja sihtasutustelt: MTÜ Kunstistuudio STUPENI, Eesti HIV-positiivsete võrgustiku, MTÜ Pale Alison, MTÜ Uus Sild, MTÜ Ida-Virumaa Kurtide Ühing, MTÜ Narva kasside SOS, MTÜ Narva avatud noortekeskus RLK.
Alates 01.06.2022 on linnamajandusametil sõlmitud elektrienergia ja gaasi lepingud börsihinnaga.

Narva linna 2023.aasta eelarves on planeeritud mitmed toetusmeetmed:
- kultuuriorganisatsioonidele tegevustoetusteks on planeeritud 35 000 eurot (vastav kord https://www.riigiteataja.ee/akt/401122022004?leiaKehtiv). Võrdluseks 2022. aasta eelarves oli selleks ettenähtud 12000 eurot.
- kultuuri- ja spordiürituste toetamiseks (kord on koostamisel) on planeeritud 30 000 eurot. Uus tegevus.
Lisaks linnas kehtivad “Sotsiaal- või tervishoiuvaldkonnas tegutsevatele mittetulundusühingutele tegevustoetuse andmise kord Narva linnas”, mis sätestab Narva linna eelarvest sotsiaal- või tervishoiuvaldkonnas tegutsevatele mittetulundusühingutele tegevustoetuse andmise tingimusi ja korda ning “Narva linna eelarvest mittetulundustegevuseks sotsiaalsfääris toetuse andmise kord”, mis sätestab mittetulundusühingutele Narva linna eelarvelistest vahenditest sotsiaalalaseks tegevuseks toetuste andmise tingimusi ja korda.

Linnavara kasutajad, kes kasutavad linnavara tasuta kasutamise lepingu alusel, on vabastatud üüritasu maksmisest.

Küsimust arutati Narva Linnavalitsuse linnavarakomisjoni e-koosolekul 09.-10.01.2023 (protokoll nr 3.1-6/1-2023) ning otsustati:
1.1 Jätta tasuta kasutuslepingu alusel linnavara kasutavatele sihtasutustele ja mittetulundusühingutele ning linna osalusega äriühingutele hooldus- ja kommunaalkulude katmiseks ühtne kuutasu kehtestamata. 
1.2 Soovitada Narva Linnavalitsuse Linnamajandusametile esitada punktis 2.1. nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

Linnavara kasutusse andmise korra § 52¹ kohaselt võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu linnavalitsuse korralduse alusel. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

3. OTSUS

3. Jätta tasuta kasutuslepingu alusel linnavara kasutavatele sihtasutustele ja mittetulundusühingutele ning linna osalusega äriühingutele ühtne kuutasu hooldus- ja kommunaalkulude katmiseks kehtestamata. 

4. RAKENDUSSÄTTED

4.1.	Korraldus jõustub seadusega sätestatud korras.
4.2.	Narva Linnavalitsuse Linnamajandusametil teha korraldus teatavaks asjaosalistele isikutele.
4.3.	Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

